joelniklaus/EU_Wikipedias huggingface dataset:
Jehovos liudytojai

Jehovos liudytojai (, pagal žydų ir krikščionių dievo Jahvės vieną iš vardo formų) – religinė organizacija, sukurta 1870 m. JAV, Pensilvanijoje. 

Jos įkūrėjas yra Charles Taze Russell, vadovavęs Pitsburgo (Pensilvanija) Biblijos mokymo grupei „Biblijos tyrinėtojai“. 1917 m. Joseph Franklin Rutherford’as tapo šios organizacijos prezidentu. 1925 m. Rutherfordas nustatė klaidingą Pasaulio pabaigą arba kitaip dar vadinamą Armagedoną. Tačiau pasaulio pabaigai neįvykus, jis pakeitė savo kryptį ir 1931 metais įregistravo naują religinį judėjimą, pavadintą „Jehovos liudytojai“ (Jehovah’s Witnesses). Po Rutherfordo mirties prezidentu tapo Nathan Knorras, kuris 1975 m. klaidingai išpranašavo naujausią Armagedoną, tačiau ir šiam neįvykus Jehovos liudytojams pradėjo vadovauti Vadovaujančioji korporacija (), pagrindinė patyrusių vyresniųjų grupė, dabar esanti Brukline, (Niujorkas). Jehovos liudytojai turi per 100 filialų visame pasaulyje.

Jehovos liudytojai sueigas rengia du kartus per savaitę „Karalystės salėse“. Dažniausiai – tai paprasti pastatai, pastatyti Jehovos Liudytojų savanorių. „Karalystės salėje“ paprastai nėra jokių religinių atvaizdų,  Jėzaus Kristaus skulptūrų arba kitokios religinės simbolikos. Sueigos pradedamos ir baigiamos giesme ir malda. Kiekvienoje bendruomenėje yra vyresnieji, arba prižiūrėtojai, kurie vadovauja mokymui susirinkime. Jiems padeda padėjėjai. Jehovos liudytojai kiekvienais metais rengia dideles asamblėjas ir kongresus. Tomis progomis bendruomenės iš skirtingų vietovių susirenka kartu išklausyti specialią biblinio mokymo programą. Naujų mokinių krikštas visada būna kiekvienos asamblėjos ar kongreso programos dalis.

Jehovos liudytojai neigia Švenčiausiąją Trejybę, Šventąją Dvasią, Jėzaus Kristaus dievišką prigimtį ir kūnišką jo prisikėlimą, skaistyklą, pragarą ir kitas Krikščionybės dogmas. Jehovos liudytojų teigimu, Jėzus Kristus buvo tik žmogus, Dievo atsiųstas į žemę valdyti žmonijos.

Nacių Vokietija 
Jehovos liudytojų organizacija 1935 m. balandžio 1 d. buvo uždrausta, dėl religinių įsitikinimų 8000 tikinčiųjų pateko į koncentracijos stovyklas (atsisakė atlikti karo tarnybą, nerodė pagarbos valstybės vėliavoms ir pan.).

Lietuvoje 
2011 m. gyventojų surašyme 3,5 tūkst. gyventojų (0,1 %) deklaravo, kad save laiko Jehovos liudytojais. Leidžia žurnalą „Sargybos bokštas“.

Išnašos

Šaltiniai

Nuorodos 
 Oficiali Jehovos liudytojų svetainė
 Jehovos liudytojų giesmės lietuvių kalba

Krikščioniški judėjimai
Naujieji religiniai judėjimai
Babėnų karjeras

Babėnų karjeras – karjero tvenkinys Kėdainių rajone, Kėdainių miesto šiauriniame pakraštyje, 5 km į šiaurę nuo miesto centro, Babėnuose, į dešinę nuo  kelio. Yra U raidės, atgręžtos į rytus, formos. Į centrinę dalį įsiterpia ilgas pusiasalis. Pietiniai krantai statūs, skardingi, apaugę Babėnų mišku. Šioje pusėje yra smėlio paplūdimys. Rytiniai krantai statūs, apaugę mišku ir nendrių sąžalynais. Vakariniai taip pat statūs, apaugę plačia (>10 m) nendrių sąžalynų juosta, apstatyti gyvenamaisiais namais. Šiauriniai krantai lėkšti, taip pat apaugę nendrių ir meldų sąžalynais. Ilgis iš vakarų į rytus  510 m, plotis apie 470 m. Gylis 2–3 metrai, pakrantės seklios. Altitudė 48,3 m. Šiaurės rytiniame pakraštyje, šalia Babėnų karjero iškastas nedidelis lygio reguliavimo tvenkinėlis, kurio vanduo nuteka 2,6 km ilgio upeliu į Nevėžį.

Iškastas 1950–1953 m. Eksploatuotas kaip smėlio ir žvyro telkinys. Tvenkinys įrengtas 1986 m. Iš paviršinio žemės sluoksnio sudaryta kalva, nuo kurios atsiveria įspūdingas vaizdas į karjerą. Čia buvusios 22 sodybos iškeldintos (daugiausia į Babėnus II). Dabar Babėnų karjeras naudojamas kėdainiečių rekreacijai, taip pat žvejybai (yra lydekų, lynų, karosų). Nendrių ir meldų sąžalynuose veisiasi vandens paukščiai.

Galerija

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kėdainiai
Kėdainių rajono tvenkiniai
Lietuvos buvę smėlio karjerai
Rygos tarptautinis oro uostas

Tarptautinis Rygos oro uostas (IATA kodas: RIX, ICAO kodas: EVRA) – didžiausias civilinis oro uostas Latvijoje ir Baltijos šalyse, esantis vakarinėje Rygos miesto dalyje. Pastatytas 1973 m.

Istorija 

Oro uostas buvo atidarytas 1974 m. spalį. Tuo metu vykdavo vietiniai skrydžiai tarp TSRS miestų. Skrydžius vykdė vienintelė kompanija – Aeroflot. Latvijai atgavus nepriklausomybę oro uostas modernizuotas. 1995 m. buvo galima nuskristi į 26 miestus. 1996 m. oro uoste skraidė 17 kompanijų. 1998 m. atnaujintas oro uostas dizainas. Oro uosto modernizacija baigta 2001 m. kartu su Rygos 800 metų jubiliejaus iškilmėmis.  2005 m. oro uostas aptarnavo 1,9 milijono keleivių. 2006 m. atidarytas naujas pietų terminalas. Planuojama statyti naują terminalą galintį aptarnauti iki 10 mln. keleivių kasmet.

Iš Rygos oro uosto galima nuskristi į 31 valstybę: Airiją, Azerbaidžaną, Austriją, Baltarusiją, Belgiją, Čekiją, Daniją, Didžiąją Britaniją, Egiptą, Estiją, Graikiją, Gruziją, Ispaniją, Italiją, Izraelį, JAE, JAV, Lenkiją, Lietuvą, Moldovą, Nyderlandus, Norvegiją, Prancūziją, Rusiją, Suomiją, Švediją, Šveicariją, Turkiją, Ukrainą, Uzbekistaną, Vokietiją.

Aviakompanijos

Pervežimai 

 

Atlikta reisų: 2005 m. 34 552, 2006 m. – 40 162, augimas 16,2 %. Keleivių pervežta 32,9 % daugiau:

Baltijos valstybių oro uostų lyderiai 
Aptarnautų keleivių skaičius (pagal metus ir oro uostus):

Nuorodos 

 Oficialus oro uosto tinklalapis 

Latvijos oro uostai
Rygos transportas
Rygos architektūra
Chris Paul

Kristoferis Emanuelis Polas (; g. 1985 m. gegužės 6 d. Vinstone-Seileme) – JAV krepšininkas, žaidžiantis NBA, „Finikso Suns“ komandoje.

Krisas Polas baigęs vidurinę mokyklą įstojo į prestižinį Wake Foresto universitetą, jau po dvejų metų atkreipęs į save NBA klubų dėmesį, nusprendė mesti mokslus ir bandyti laimę naujokų biržoje. Polas 2005 metų naujokų biržoje Naujojo Orleano „Hornets“ komandos buvo pašauktas 4 numeriu ir nuo tada žaidžia stipriausioje pasaulio lygoje. „Hornets“ komandą jis atstovavo iki 2011 m. gruodžio 14 d., kada buvo iškeistas į „Los Andželo Clippers“ klubą, kuriame praleido daugiau kaip penkerius metus. 2017 metų birželį buvo iškeistas į Hiustono „Rockets“ komandą.

2006 m. pasaulio čempionate Japonijoje debiutavo JAV nacionalinėje rinktinėje, su kuria iškovojo bronzos medalius. Atstovaudamas savo šalį 2008 m. Pekino ir pakartotinai 2012 m. Londono olimpinėse žaidynėse iškovojo aukso medalius.

Pasiekimai 

 10 kartų dalyvavo NBA visų žvaigždžių rungtynėse (2008–2016,2020 m.)
 4 kartus pirmavo NBA rezultatyviųjų perdavimų kategorijoje (2008–2009, 2014–2015 m.)
 6 kartus pirmavo NBA perimtų kamuolių kategorijoje (2008–2009, 2011–2014 m.)
 2013 metais pripažintas naudingiausiu NBA visų žvaigždžių rungtynių žaidėju
 2 kartus olimpinių žaidynių aukso medalio laimėtojas (2008, 2012)
 2006 metų pasaulio čempionato bronzos medalio laimėtojas
 2006 metais išrinktas NBA metų naujoku
 2004 metais JAV pripažintas metų sportininku vyrų krepšinio srityje
 2004 metų pasaulio jaunimo (U-20) krepšinio čempionato aukso medalio laimėtojas

Šaltiniai 

Paul, Chris
Paul, Chris
Dvaralis

Apie kaimą Skuodo rajone žr. Dvaralis (Skuodas).

Dvaralis – kaimas šiaurės rytinėje Kretingos rajono savivaldybės teritorijos dalyje, prie šiaurinio Salantų pakraščio, prie kelio , kairiajame Erlos krante.

Etimologija 
Pavadinimas kilo nuo žodžio dvaras žemaičių tarmės mažybinės formos . Rašoma , , , .

Geografija 
Kaimas plyti Erlos senslėnyje ir tarp Erlos bei Salanto esančioje aukštumoje. Palei šiaurės vakarinį pakraštį teka Erla. Šiaurės rytine dalimi praeina kelias , centrine dalimi – Juodupėnai–Alkas–Kadagynas. Kaimas ribojasi su Salantais, Erlėnais ir Kadagynu, nuo kurio skiria kelias .

Istorija 
Kaimas susiformavo XVIII a. bendro naudojimo Salantų dvaro žemių pakraštyje.

1821 ir 1843 m. buvo 3, 1866 m. – 8 kiemai, 1923 m. – 9 ūkiai.

Gyventojai

Kultūros paveldas 
 Koplytėlė su Marijos skulptūra ir Šv. Elenos paveikslu, V. Laukienės sodyba (1826 m., statė Antanas Stropus).
 Koplytstulpis su Šv. Jurgio skulptūrine grupe, K. Namgaudžio sodyba.
 Koplytstulpis su ornamentuotu kryželiu ir Marijos Maloningosios skulptūra, A. Pilelio sodyba (2006 m., meistras Liudas Ruginis).

Šaltiniai

Nuorodos 
 Dvaralis: Kretingos krašto enciklopedija

Kretingos rajono savivaldybės gyvenvietės
Ibadanas

Ibadanas (, ) – miestas Nigerijos pietvakariuose, Ojo valstijos sostinė. Išvystyta maisto, medienos, chemijos, automobilių pramonė, amatai. Yra universitetas.

Šaltiniai 

Nigerijos miestai
Milijoniniai miestai
Kanas

Kanas () – miestas šiaurinėje Nigerijoje, Kano valstijos sostinė. Tai antras pagal dydį (po Lagoso) šalies miestas. Veikia universitetas.

Ūkis ir infrastruktūra 

Didelis susisiekimo mazgas, yra tarptautinis oro uostas. Išvystyta maisto (aliejaus, mėsos), tekstilės pramonė, klesti amatai, yra chemijos, cemento gamyklos. Prekyba žemės riešutais, medvilne, oda, kailiais.

Istorija 

Kanas – viena iš stipriausių hausų miestų valstybių, klestėjusi Sahelio civilizacijoje. Jis buvo įkurtas apie X a. ir priklausė septynių svarbiausių miestų grupei. Jo valdovai titulavosi sarkin, ir Kano istorija yra aprašoma Kano kronikose.

Vienu metu Kanas buvo įgijęs hegemoniją kitų valstybių atžvilgiu ir kontroliavo klestinčią transsacharinę prekybą. XIX a. pradžioje Usman dan Fodio vadovaujama armija sukūrė Fulbių imperiją, kuriai priklausė ir Kanas. Vėliau miestas įgijo nepriklausomybę, tiesa, jau fulbių valdžioje. 1903 m. Kanas atiteko britams ir įjungtas į Nigerijos sudėtį.

Kano valstija Nigerijoje išlaikė vietinę dinastiją.

Kano valdovai 

Hausų Kano dinastija kildinama iš hausų protėvio Bajadžido tikrojo sūnaus Bavo, kurio sūnus Bagauda tapo pirmuoju Kano valdovu sarkin. XIX a. dinastija buvo nutraukta ir ją pakeitė užkariautojų fulbių dinastija.

Valdovai nuo seno gyveno Kano rūmuose Gidan Rumfa.

Svarbesni Kano valdovai:
 Jadži (1359–1385)
 Kanadžedži (1385–1390)
 Umaru (1410–1421)
 Muhammadas Rumfa (1463–1499)
 Suleimanas (1805–1819)
 Ado Bajero (1963-) dabartinis Kano emyras.

Šaltiniai 

Nigerijos miestai
Milijoniniai miestai
Hausų valstybės
Port Harkortas

Port Harkortas () – miestas pietinėje Nigerijoje, uostas prie Gvinėjos įlankos, Nigerio upės žiočių. 1,15 mln. gyventojų (2005 m.). Tai didelis naftos pramonės centras: išvystyta naftos apdirbimo, naftos chemijos pramonė, taip pat – cemento, mašinų gamybos, maisto, tabako, baldų, stiklo, odos, popieriaus pramonė. Prekybos ir žvejybos uostas, tarptautinis oro uostas. Jame veikia laivų statybos įmonės. Mieste funkcionuoja du universitetai.

Istorija 
Miestas – Rivers valstijos sostinė, įkurtas 1913 m. kaip uostas, per kurį buvo eksportuojama anglis. Apie 1920 m. tapo antruoju pagal dydį Nigerijos uostu. Miestas labai išsiplėtė, 1956 m. Nigerio rytinėje deltoje atradus naftos telkinius ir pradėjus per Port Harkortą eksportuoti naftą.

Šaltiniai 

Nigerijos miestai
Milijoniniai miestai
Andre Emmett

Andre Emmett (1982 m. rugpjūčio 27 d. Dalase - 2019 m. rugsėjo 23 d.) – JAV krepšininkas, žaidžiantis Libane, Beiruto "Sporting Al-Riyadi" komandoje.

A. Emeto profesionalo karjera prasidėjo 2004 m., kai NBA naujokų biržoje jį 35 numeriu pakvietė Sietlo „Super Sonics“ klubas. Vėliau krepšininkas rungtyniavo Majamio „Heat“ bei Memfio „Grizzlies“ komandose, taip pat rungtyniavo NBDL lygos Austino „Toros“ klube.

Nuo 2006 metų sezono pradžios rungtyniavo Vilniaus „Lietuvos ryto“ komandoje, tačiau pasikeitus komandos treneriui, 2006 m. gruodžio 19 d. buvo atleistas.

Išvykęs iš Lietuvos krepšininkas be klubo išbuvo tik mėnesį ir jau sausio 19 d. pasirašė kontraktą su NBDL lygos komanda iš Los Andželo – „D-Fenders“. Debiutinėse rungtynėse krepšininkas žaidė 14 min. ir pelnė 2 taškus.

2011 m. kovo mėn. pasirašė sutartį su NBA D lygos komanda iš Reno. 2012 m. vasario 14 d. pasirašė 10 dienų kontraktą su Naujojo Džersio "Nets" klubu. Per jas jis spėjo sužaisti šešerias rungtynes.

Nuorodos
ESPN.go.com puslapis apie žaidėją

Emmett, Andre
Užsienio krepšininkai Lietuvos komandose
Vladas Jašinskas

Vladas Jašinskas (1943 m. kovo 2 d. Kelmės rajonas - 2016 m. spalio 31 d. Ventoje, Akmenės rajonas) – gydytojas terapeutas, Lietuvos ir Akmenės rajono politinis bei visuomenės veikėjas.

Biografija 
1972 m. baigė Kauno medicinos institutą. Akmenės rajono Ventos ambulatorijos bendrosios praktikos gydytojas.

Nuo 2001 m. Lietuvos socialdemokratų partijos Akmenės rajono skyriaus narys. 2004-2007 m., 2007–2011 m. ir 2011-2015 m. Akmenės rajono savivaldybės tarybos narys. 

Lietuvos hipertenzijos specialistų lygos narys. Mokėjo rusų ir vokiečių kalbas. Žmona Laimutė, vaikai Artūras, Irmantas, Vilhelmina.

2016 m. apdovanotas ženklu „Už nuopelnus Akmenės rajonui“.

Šaltiniai 	

Lietuvos gydytojai
Akmenės politikai
Hikueru

Hikueru – atolas Prancūzijos Polinezijoje, centrinėje Tuamotu salyno dalyje, 700 km į rytus nuo Taičio. Sausumos plotas – 8 km². Gyvena 150 gyventojų (2002 m.). Gyventojų tankumas – 19 žm./km². Į eina į Hikueru komuną.

Atolas ovalios formos, 15 km ilgio. Užima 8 km² plotą. Lagūna gili, neturi laivybinių protakų, tačiau yra kelios nedidelės protakos. Lagūnos plotas – 79 km². Pagrindinė gyvenvietė – Tapupati. Pagrindinė ūkio šaka – kopros apdirbimas. Be to, renkami perlai. Yra aerodromas. Populiari pramoga – povandeninis nardymas.

Hikueru salą 1768 m. atrado prancūzų jūrininkas Luisas Antuanas de Bugenvilis. Istoriniuose šaltiniuose minima Melville ir San Juan pavadinimais. 1906 m. salą nusiaubęs uraganas pražudė 377 gyventojus. Salą kūrinyje „Pietų Jūrų pasakojimai“ („South Sea Tales“) aprašo Džekas Londonas.

Nuorodos 
 Žemėlapiai 

Tuamotu salos
DHK Latgale

DHK Latgale – Latvijos ledo ritulio lygos komanda, esanti Daugpilyje, Latvijoje.

Žaidėjai

Nuorodos 
 DHK Latgale oficiali svetainė

Latvijos ledo ritulio komandos
ASK
Yuta Tabuse

Yuta Tabuse (g. 1980 m. spalio 5 d. Jokohamoje) – vienas garsiausių Japonijos krepšininkų. Vienintelis šios šalies atstovavas žaidęs NBA.

2003 m. J. Tabuse tapo pirmuoju japonų krepšininku, žaidžiančiu NBA vasaros lygoje, tą pačią vasarą pasirašė sutartį su Denverio „Nuggets“, tačiau dar neprasidėjus reguliariajam sezonui sutartis buvo nutraukta ir J. Tabuse 2003–2004 metų sezoną žaidė ABA lygos (JAV) Long Byčo „Jam“ klube. 2004 m. vasarą dalyvavo Fynikso „Suns“ vasaros stovykloje, su šiuo klubu pasirašė sutartį ir sužaidė keletą reguliariojo sezono rungtynių, tačiau gruodžio mėnesį sutartis buvo nutraukta ir krepšininkas grįžo į Long Byčo „Jam“. 2005 m. vasarą žaidėjas pasirašė sutartį su Los Andželo „Clippers“, tačiau prieš reguliarųjį sezoną buvo atleistas ir sezoną praleido NBA D-lygos „Thunderbirds“ klube.

2008 m. rugsėjo 28 d. sugrįžo į Japoniją ir pasirodė Točigio "Link Tochigi Brex" komandos gretose.

Šaltiniai 

Tabuse, Yuta
Tartu apskritis

Tartu apskritis () arba Tartuma (Tartumaa) – viena iš 15 Estijos apskričių, esanti šalies rytuose. Šiaurėje ribojasi su Jegevos, vakaruose – su Viljandžio, pietvakariuose – su Valgos, pietuose – su Pelvos apskritimis, rytuose – su Peipaus ežeru. Administracinis centras – Tartu.

Geografija 
Didžiąją apskrities dalį užima žemumos. Pietuose kyla į Otepės aukštumą. Šiaurėje yra drumlinų. Rytuose ribojasi su Peipaus ežeru, vakaruose – su Vertsjervu. Tarp šių ežerų tekanti Emajegio upė kerta visą apskritį. Ties upės aukštupiu ir žemupiu yra dideli pelkynai. Trečdalį teritorijos užima miškai. 10 % Tartu apskrities ploto užima saugomos teritorijos.

Ekonomika 
Ekonominis apskrities centras – Tartu. Baldų, medienos apdirbimo, lengvoji, statybinių medžiagų pramonė. Žemės ūkis, miškininkystė, žvejyba. Tartu mieste yra universitetas.

Gyventojai 
Apskrityje gyvena 11 % Estijos gyventojų. Iš jų 2/3 Tartu mieste. Dauguma apskrities gyventojų – estai, tačiau Peipaus pakrantėje gyvena daug rusų (ir nemažai išlikusių sentikių). Miestai:
 Tartu
 Elva
 Kalastė

Administracinis suskirstymas 
Miestų savivaldybės:
 Tartu
 Elva
 Kalastė
Kaimų savivaldybės:
 Alatskivis
 Haslava
 Kambja
 Konguta
 Laeva
 Lunja
 Meksis
 Miaksa
 Nyo
 Peipsierė
 Pirisarė
 Puhja
 Ranu
 Rengu
 Tartu
 Tehtverė
 Vara
 Venu
 Iulenurmė

Nuorodos 
 Oficiali svetainė
 Turistinė informacija

Estijos apskritys
Valgos apskritis

Valgos apskritis () arba Valgama (Valgamaa) – viena iš 15 Estijos apskričių, esanti šalies pietuose. Šiaurėje ribojasi su Viljandžio ir Tartu apskritimis, rytuose – su Pelvos ir Veru apskritimis. Pietuose turi sieną su Latvija. Administracinis centras – Valga.

Geografija 
Centrinę apskrities dalį užima žemumos. Rytuose kyla į Otepės aukštumą, vakaruose – į Sakalos aukštumą. Pietryčiuose nemažai miškingų plotų. Pagrindinė upė – Velke Emajegis.

Gyventojai 
Apskrityje gyvena 2,6 % Estijos gyventojų. Apie trečdalį apskrities gyventojų gyvena Valgos mieste. Be estų, yra rusų ir latvių. Miestai:
 Valga
 Terva
 Otepė

Administracinis suskirstymas 
Miestų savivaldybės:
 Terva
 Valga
Kaimų savivaldybės:
 Helmė
 Humulis
 Karula
 Otepė
 Palupera
 Puka
 Pedrala
 Sangastė
 Taheva
 Tielistė
 Jeru

Nuorodos 
 Oficiali svetainė

Estijos apskritys
Veru apskritis

Veru apskritis (, ver. Võro maakund) arba Veruma (Võrumaa) – viena iš 15 Estijos apskričių, esanti šalies pietryčiuose. Šiaurėje ribojasi su Pelvos apskritimi, o vakaruose – su Valgos apskritimi. Pietuose turi sieną su Latvija, rytuose – su Rusija. Administracinis centras – Veru.

Geografija 
Šiaurinė ir vakarinė apskrities dalys – lygumos ir žemumos, o pietryčiuose iškilusi aukščiausia Estijoje Hanijos aukštuma (aukštis iki 318 m, Sūr Munamiagio k.).

Gyventojai 
Apskrityje gyvena beveik 3 % Estijos gyventojų. Dauguma gyventojų – estai, tačiau yra nemažai rusų. Veru apskritis apima Veru etnografinį regioną. Tankiau gyvenama centrinė ir vakarinė apskrities pusė, o aukštumose gyventojų mažiau. Miestai:
 Veru
 Antsla

Administracinis skirstymas 
Miestų savivaldybės:
 Veru
Kaimų savivaldybės:
 Antsla
 Hanja
 Lasva
 Meremiaė
 Miso
 Mienistė
 Reugė
 Semerpalu
 Urvastė
 Varstu
 Vastselina
 Veru

Nuorodos 
 Oficiali svetainė
 Veru institutas

Estijos apskritys
Erovnuli Liga

Umaglesi lyga – Gruzijos aukščiausia futbolo lyga, kurioje žaidžia 10 stipriausių Gruzijos futbolo klubų komandų. 1927-1990 metais tai buvo regioninė Tarybų Sąjungos lyga, nuo 1990 metų Gruzijos futbolo federacijos organizuojama lyga tapo nepriklausomos Gruzijos aukščiausiąja lyga.

Komandos

Prizininkai 

|-
|  || Iberia Tbilisi || Guria Lancxuti || Gorda Rustavi || 
|-
|  || Iberia Tbilisi || Guria Lancxuti || FC Kutaisi || 
|-
|  || Iberia Tbilisi || Cxumi Soxumi || Gorda Rustavi || 
|-
|  || Dinamo Tbilisi || Sevardeni Tbilisi || Alazani Gurjaani || 
|-
|  || Dinamo Tbilisi || Kolxeti Poti || Torpedo Kutaisi || 
|-
|  || Dinamo Tbilisi || FC Samtredia || Kolxeti Poti || 
|-
|  || Dinamo Tbilisi || Margveti Zestaponi || Kolxeti Poti || 
|-
|  || Dinamo Tbilisi || Kolxeti Poti || Dinamo Batumi || 
|-
|  || Dinamo Tbilisi || Dinamo Batumi || Kolxeti Poti || 
|-
|  || Dinamo Tbilisi || Torpedo Kutaisi || Lokomotivi Tbilisi || 
|-
|  || Torpedo Kutaisi || Jorjia Tbilisi || Dinamo Tbilisi || 
|-
|  || Torpedo Kutaisi || Lokomotivi Tbilisi || Dinamo Tbilisi || 
|-
|  || Torpedo Kutaisi || Lokomotivi Tbilisi || Dinamo Tbilisi || 
|-
|  || Dinamo Tbilisi || Torpedo Kutaisi || Jorjia Tbilisi || 
|-
|  || Jorjia Tbilisi || Sioni Bolnisi || Dinamo Tbilisi || 
|-
|  || Dinamo Tbilisi || Torpedo Kutaisi || FC Tbilisi || 
|-
|  || Sioni Bolnisi || Jorjia Tbilisi || Dinamo Tbilisi || 
|-
|  || Olimpi Rustavi || Dinamo Tbilisi || Ameri Tbilisi || 
|-
|  || Dinamo Tbilisi || Jorjia Tbilisi || FC Zestaponi || 
|-
|  || Georgia Tbilisi || Dinamo Tbilisi || Olimpi Rustavi || 
|-
|  || Olimpi Rustavi || Dinamo Tbilisi || FC Zestaponi || 
|-
|  || FC Zestaponi || Dinamo Tbilisi || Olimpi Rustavi || 
|-
|  || FC Zestap'oni || Dinamo T'bilisi || Torpedo K'ut'aisi ||
|-
|  || Dinamo T'bilisi || FC Dila Gori || Torpedo K'ut'aisi ||
|-
|  || Dinamo T'bilisi || FC Zestap'oni || Sioni Bolnisi ||
|-
|  || FC Dila Gori || Dinamo Bat'umi || Dinamo T'bilisi ||
|-
|  || Dinamo T'bilisi || FC Samtredia || FC Dila Gori ||
|-
|  || FC Samtredia || Č'ixura Sač'xere || Dinamo Bat'umi ||
|-
|  || Torpedo K'ut'aisi || Dinamo T'bilisi || FC Samtredia ||
|-
|  || FC Saburtalo || Dinamo T'bilisi || Torpedo K'ut'aisi ||
|-
|  || Dinamo T'bilisi || Dinamo Bat'umi || FC Saburtalo ||
|-
|  ||
|-
|  ||

|}

Taip pat skaitykite

Nuorodos 
 RSSSF duomenų bazė
 Foot.dk archyvas
 SOCCERWAY
 The-sports.org

Gruzijos futbolo varžybos
UEFA šalių pirmenybės
Apolinaras Nicius

Apolinaras Nicius (g. 1953 m. balandžio 30 d. Kairiškiuose, Akmenės rajonas) – Lietuvos ir Akmenės rajono savivaldybės politinis bei visuomenės veikėjas, Akmenės vicemeras (nuo 2015 m.).

Biografija 
1960 m. pradėjo lankyti Kairiškių septynmetę mokyklą, kuri vėliau buvo reorganizuota į vidurinę. Ją baigė 1971 m. Tais pačiais metais buvo pašauktas atlikti karinę tarnybą. Grįžęs 1973 m. pradėjo dirbti Ventos vidurinėje mokykloje pradinio karinio rengimo vadovu. 1980 m. baigė Vilniaus pedagoginio instituto Gamtos – geografijos fakulteto neakivaizdinį skyrių ir įgijo vidurinės mokyklos geografijos mokytojo specialybę. 2003 m. Šiaulių universiteto Kvalifikacijos institute baigė viešąjį administravimą.

1980–1983 m. Ventos vidurinės mokyklos direktoriaus pavaduotojas. 1983–1986 m. tuometinio Akmenės statybinių medžiagų kombinato profsąjungos komiteto pirmininkas. 1986–1997 m. Ventos vidurinės mokyklos direktorius. 1997–2003 m. Ventos miesto seniūnas. 2003–2007 m. ir nuo 2015 m. Akmenės rajono savivaldybės mero pavaduotojas. 2005–2010 m. Ventos regioninio parko direktorius. 2010–2015 m. Akmenės rajono savivaldybės administracijos direktorius.

1995–2004 m., 2007–2010 m., 2011 m. (išrinktas, bet atsisakė mandato), ir nuo 2015 m. Akmenės rajono savivaldybės tarybos narys.

1990 m. Lietuvos demokratinės darbo partijos, 1999 m. Lietuvos liberalų sąjungos narys, Akmenės skyriaus pirmininkas. 2003 m. Lietuvos liberalų ir centro sąjungos narys, Akmenės skyriaus pirmininkas, vėliau Lietuvos liberalų sąjūdžio Akmenės skyriaus pirmininkas.

Lietuvos valstybinių parkų ir rezervatų asociacijos prezidentas. Dainuoja ir groja kaimiškoje kapeloje. Žmona Nijolė, sūnūs Martynas, (g. 1984 m.), Tomas (g. 2000 m.).

Šaltiniai  

Akmenės politikai
Lietuvos vicemerai
Lietuvos profsąjungiečiai
Lietuvos mokyklų direktoriai
Lietuvos parkotvarkininkai
Vilkėnas II

Vilkėnas II – kaimas, 3 km į pietryčius nuo Švėkšnos; abipus kelio Švėkšna – Šyliai; vakariniame pakraštyje teka Švėkšnalė (Ašvos deš. intakas). 

Vilkėno II kaimas ribojasi su Vilkėno, Gedikų, Vilkų Kampo, Šiaulių, Vilkėno I kaimais.

1880 m. Vilkėno II kaimo teritorijoje minimas vienkiemis.

1997 m. Vilkėno II kaime buvo 2 ūkiai, 4 gyventojai.

Gyventojai

Šaltiniai

Nuorodos 
 
 
 Šilutės rajono savivaldybės Fridricho Bajoraičio viešoji biblioteka. Šilutės kraštas. Enciklopedinis žodynas. Prūsija. Šilutė. 2000.

Šilutės rajono savivaldybės gyvenvietės
Vilkėnas III

Vilkėnas III – kaimas Šilutės rajono savivaldybėje, 4 km į pietryčius nuo Švėkšnos, prie kelio Švėkšna – Šyliai, Ašvos upės dešiniajame krante. Yra viena sodyba.

Vilkėno III kaimas ribojasi su Vilkų Kampo, Gedikų, Šiaudėnų II, Pūzraviečių, Nautiltės kaimais.

Gyventojai

Šaltiniai

Nuorodos 
 
 

Šilutės rajono savivaldybės gyvenvietės
Albertas Pipiras

Albertas Pipiras (g. 1958 m. birželio 1 d. Anykščiuose) – Lietuvos ir Anykščių rajono politinis bei visuomenės veikėjas.

Biografija 
1976 m. baigė Anykščių Jono Biliūno vidurinę mokyklą. 1981 m. baigė Kauno politechnikos instituto Radioelektronikos fakultetą.

1981 m. Aukštojo sportinio meistriškumo mokyklos treneris – dėstytojas. 1983 m. AB „Anykščių vynas" inžinierius elektronikas, 1987 m. įmonės vyriausiasis energetikas, 1995 m. komercijos direktorius, 2001 m. pardavimų ir marketingo direktorius, 2002–2004 m. skyriaus viršininkas.

1990 m. Lietuvos demokratinės darbo partijos narys, 2002 m. Liberalų demokratų partijos narys.

1995–1997 m. Anykščių rajono savivaldybės tarybos narys (LDDP sąraše).

Radijomėgėjų sąjungos narys (šaukinys LY3BP/LY5R). Žmona Jurgita, vaikai Mantas, Matas, Dominykas.

Lietuvos politikai
Angelė Bajorienė

Angelė Baranauskaitė-Bajorienė (g. 1961 m. gegužės 11 d. Sobuvoje, Prienų rajonas) – Lietuvos ir Birštono politinė bei visuomenės veikėja.

Biografija 
1968–1972 m. mokėsi Sobuvos pradinėje, 1972–1976 m. Kašonių aštuonmetėje, 1976–1979 m. Jiezno vidurinėje mokykloje. 1979–1983 m. Vilniaus pedagoginio instituto (dab. LEU) Lituanistikos fakultete studijavo lietuvių kalbą ir literatūrą.

1983–1985 m. Kašonių aštuonmetės mokyklos mokytoja. 1985–1988 m. Prienų rajono laikraščio „Naujas gyvenimas“ korespondentė, 1988–1993 m. atsakingoji sekretorė. 1993–2013 m. Prienų senelių globos namų direktorė, Kauno kolegijos dėstytoja. 1999 m. Prienų globos namuose įkūrė Trečiojo amžiaus universiteto Prienų filialą, skirtą pagyvenusių žmonių švietimui. 

Nuo 2001 m. Lietuvos socialdemokratų partijos Birštono skyriaus narė. 2003–2007 m. Birštono savivaldybės tarybos narė, Socialinių reikalų komiteto pirmininkė. 2008 m. Seimo nario visuomeninė padėjėja. 2013 m. vasario-rugpjūčio mėn. socialinės apsaugos ir darbo viceministrė. 2013 m. gegužės mėn. VTEK konstatavo, kad A. Bajorienė supainiojo interesus ankstesniame darbe, kai būdama Prienų globos namų vadove sprendė artimųjų tarnybos klausimus.  Nuo 2013 m. gruodžio mėn. Prienų globos namų direktoriaus pavaduotoja.

Lietuvos globos įstaigų asociacijos valdybos narė, Lietuvos tautinio specialiosios olimpiados komiteto viceprezidentė.

Įvertinimas 
 2004 m. Vytauto Didžiojo ordino medalis

Šaltiniai 

Vytauto Didžiojo ordino kavalieriai
Lietuvos socialinės apsaugos ir darbo viceministrai
Birštono politikai
Liudas Jonaitis

Liudas Jonaitis (g. 1954 m. sausio 29 d. Joniškyje) – Lietuvos ir Joniškio rajono savivaldybės ūkio, politinis bei visuomenės veikėjas.

Biografija 
1972 m. baigė Joniškio 1-ąją vidurinę mokyklą, 1977 m. – Lietuvos veterinarijos akademiją įgydamas veterinarijos gydytojo specialybę. 1994–1996 m. studijavo Vilniaus Gedimino technikos universitete, įgijo edukologijos magistro laipsnį.

1977 m. Joniškio rajono Gataučių tarybinio ūkio veterinarijos gydytojas. 1977–1979 m. pašauktas į armiją tarnavo medicinos felčeriu. Po tarnybos armijoje grįžo į Gataučių tarybinį ūkį vyriausiuoju veterinarijos gydytoju, ūkio profesinės sąjungos komiteto pirmininkas. 1980–1986 m. Joniškio komjaunimo komiteto pirmasis sekretorius.

1986–2019 m. Joniškio profesinės technikos mokyklos direktorius. 2000 m. dar ir Lietuvos veterinarijos akademijos Gyvulininkystės instituto bendradarbis.

1995–2019 m. Joniškio rajono savivaldybės tarybos narys.  Nuo 2019 m. Seimo narys.

1980–1989 m. Lietuvos komunistų partijos narys, Joniškio rajono biuro narys. 1990 m. Lietuvos demokratinės darbo partijos, nuo 1997 m. Lietuvos valstiečių partijos narys, 1998 m. Joniškio skyriaus pirmininkas. 2005 m. Lietuvos socialdemokratų partijos Joniškio rajono skyriaus narys.

1996 m. Lietuvos aukštesniųjų žemės ūkio ir žemės ūkio mokyklų direktorių asociacijos viceprezidentas.

2002 m. Lietuvos žemės ūkio mokyklų asociacijos prezidentas, Lietuvos kaimo plėtros profesinio mokymo įstaigų asociacijos prezidentas, Šiaulių apskrities profesinio mokymo tarybos narys, Šiaulių apskrities teritorinės ligonių kasos stebėtojų tarybos narys. Joniškio Rotary klubo steigėjas, 2003–2005 m. kadencijos prezidentas. Joniškio Žemės ūkio mokyklos sporto klubo „Žemyna“ prezidentas.

Suteiktas Lietuvos meno saviveiklos žymūno vardas, apdovanotas Lietuvos žemės ūkio ministerijos, Žemės ūkio rūmų, Šiaulių apskrities, Joniškio rajono savivaldybės padėkos raštais. Už nuopelnus Joniškio kraštui 2018 m. suteiktas Joniškio garbės piliečio vardas. Laisvalaikiu šoka tautinių šokių ansamblyje „Jievaras“, mėgsta medžioti.

Sesuo Sofija Nacionalinio operos ir baleto teatro operos solistė. Žmona Nijolė, sūnus Justinas, duktė Viktorija.

Šaltiniai

Nuorodos 
 Biografija (lrs.lt)
 www.liudasjonaitis.lt .

Joniškio politikai
Lietuvos sporto veikėjai
Lietuvos veterinarijos gydytojai
Seimo nariai
Staind

Staind – keturių narių roko grupė iš Springfildo Masačusetso valstijoje, JAV. Per paskutiniuosius penkerius metus grupė padarė didelę įtaką roko muzikai, išleisdama keletą sėkmingų albumų, kurių pasaulyje parduota 12 milijonų.

Diskografija

Albumai

Singlai

Videografija 
 „Just Go“ (1999; režisierius Fred Durst)
 „Mudshovel“ (1999; režisierius: Gregory Dark)
 „Home“ (2000; Director: Fred Durst)
 „Outside“ (live) (2000)
 „It’s Been Awhile“ (2001; režisierius: Fred Durst)
 „Fade“ (2001; režisierius: Marcus Raboy)
 „Outside“ (2002; režisierius: Nigel Dick)
 „For You“ (2002; režisierius: Nigel Dick)
 „Epiphany“ (2002; režisierius: Fred Durst)
 „Price To Play“ (2003; režisierius: The Brothers Strause)
 „So Far Away“ (2003; režisierius: Nigel Dick)
 „How About You“ (live) (2004)
 „Right Here“ (2005; režisierius: Nathan Cox)
 „Falling“ (2006; režisierius: Cooper Johnson)
 „Everything Changes“ (2006; režisierius: Mike Sloat)

DVD 
 Staind – MTV Unplugged (2002)

Nuorodos 
 Oficiali svetainė
 Grupės diskografija ir dainų tekstai
 Staind Artistdirect.com skyrelis
 Grupės koncerto Paryžiuje nuotraukos
 Rockdetector.com interviu su Staind gitaristu Mike’u Mushoku
 

JAV roko atlikėjai
Aldona Viteikienė

Aldona Kadytė-Viteikienė (g. 1962 m. spalio 26 d. Aunuvėnuose, Kelmės rajonas) – Lietuvos ir Joniškio rajono savivaldybės kultūros, politinė bei visuomenės veikėja.

Biografija 
1977 m. baigusi Vidsodžio aštuonmetę mokyklą, įstojo į Klaipėdos Žemės ūkio buhalterinės apskaitos technikumą, kurį su pagyrimu baigė 1980 m. 1985–1989 m. studijavo Vilniaus aukštojoje partinėje mokykloje, partinio ir tarybų darbo specialistė, visuomenės mokslų dėstytoja.

1980–1985 m. Joniškio rajono „Tarybinio artojo“ kolūkio buhalterė, vyr.buhalterio pavaduotoja, vyr.buhalterė. Nuo 1989 m. rugpjūčio iki 1990 kovo mėn. Lietuvos komunistų partijos Joniškio komiteto organizacinio skyriaus instruktorė. 1990–1991 m. vadovavo rajono rinkimų komisijai, kuri organizavo rinkimus į Lietuvos atkuriamąjį Seimą ir į pirmąją po Nepriklausomybės atkūrimo Joniškio rajono tarybą. 1991–1993 m. Joniškio rajono tarybos sekretoriato konsultantė-organizatorė, tarybos kontrolierė. 1993–1996 m. dirbo Lietuvos Respublikos Seimo nario J. Žebrausko padėjėja-sekretore ir vadovavo Lietuvos Demokratinės darbo partijos Joniškio skyriui. 1997–2006 m. Joniškio kultūros rūmų direktorė, tuo laikotarpiu užgimė ar sutvirtėjo tradiciniai renginiai: vokalinių ansamblių festivalis „Dainos sparnais“, rajono mėgėjų teatrų šventė, Saulės mūšio metinių paminėjimas, tautodailininkų tapybos darbų paroda A. Varno premijai laimėti ir kiti. 2006–2008 m. tarpininkavo sudarant įvairias draudimo sutartis su Lietuvos draudimo bendrovėmis, pensijų fondais. Nuo 2008 m. pagal individualios veiklos pažymą dirba „Faberlic“ kosmetikos prekių išdavimo punkte. 

1990 m. Lietuvos demokratinės darbo partijos narė, nuo 2001 m. Lietuvos socialdemokratų partijos Joniškio rajono skyriaus narė. 1995–1997 m., 1997–2000 m. ir nuo 2011 m. Joniškio rajono savivaldybės tarybos narė. 

Administracinės komisijos narė. Komisijos „Stabdyk nusikalstamumą“ narė. Moterų draugijos pirmininkė, Lietuvos nevyriausybinių organizacijų koalicijos moterų tesiėms ginti tarybos narė. Kultūros ir meno tarybos narė.

Šaltiniai 

Joniškio politikai
Lietuvos kultūros veikėjai
Sahadža joga

Sachadža Joga – Šri Matadži Nirmala Devi mokymas, atsiradęs 1970 metais ir nuo tada išplitęs daugiau nei po 80 pasaulio šalių. Sachadž ‑ reiškia „spontaniškas“, o joga – „ryšys“ arba „jungtis“, t. y. dvasinės realizacijos pasiekimas, kuris yra visų dvasinių tradicijų tikslas.

Nuorodos 
 Sachadža joga Lietuvoje
 Pasaulinis puslapis

Joga
Vytautas Streikauskas

Vytautas Streikauskas (g. 1946 m. kovo 3 d. Žuklijuose, Aukštadvario valsčius) – Lietuvos ir Kaišiadorių rajono savivaldybės politinis bei visuomenės veikėjas.

Biografija 
1971 m. baigė Lietuvos žemės ūkio akademiją, mokslinis agronomas – ekonomistas.

1988–1990 m. Kaišiadorių rajono vykdomojo komiteto pirmininkas, 1990–1995 m. Kaišiadorių rajono valdytojas. 2000 m. Kaišiadorių rajono savivaldybės administracijos žemės ūkio skyriaus vedėjas, 2004 m. Ekonomikos ir ūkio plėtros departamento direktorius. 2007-2011 m. Kaišiadorių rajono savivaldybės administracijos direktorius.

1988 m. Lietuvos Persitvarkymo Sąjūdžio dalyvis, 1988 m. spalio 22 d.-23 d. LPS suvažiavimo delegatas. 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Kaišiadorių rajono skyriaus narys.

1995–1997 m. (LDDP sąraše), 2003 m. iki balandžio mėn. (LSDP), 2007 m. ir nuo 2011 m. Kaišiadorių rajono savivaldybės tarybos narys. 

Kaišiadorių vietos veiklos grupės steigėjas. Našlys, vaikai Giedrė, Kęstutis.

Šaltiniai 

Kaišiadorių politikai
Lietuvos agronomai
Dainius Adomaitis

Dainius Adomaitis (g. 1974 m. sausio 19 d. Degutinės k., Šakių raj.) – karjerą baigęs Lietuvos krepšininkas, krepšinio treneris.

Profesionalaus krepšininko karjera 
Karjerą pradėjo Vilniaus „Statyboje“, o vėliau perėjo į Kauno „Žalgirį“, su kuriuo laimėjo Europos taurę bei Eurolygą. Po sėkmingai pasibaigusio sezono Kaune krepšininkas perėjo į Montekatinio „Zucchetti“, bet šioje ekipoje nepritapo ir perėjo į Lenkijos komandą „Anwil“, o vėliau į Vroclavo „Sląsk“, kol galiausiai 2003 m. atvyko į Prancūzijos Gravelino „Maritime“, o jau kitais metais tapo šios komandos kapitonu. Vis dėlto, pasibaigus 2006–2007 m. sezonui ir prancūzų klube pasikeitus treneriams, D. Adomaičio paslaugų buvo atsisakyta. Nuo 2007 m. rungtyniavo Rygos „Barons“ klube. 2009 m. rugpjūčio mėn. paskelbė apie karjeros pabaigą.

Trenerio karjera 
2009 m. rugpjūčio 22 d. tapo Slupsko „Energa Czarni“ trenerio asistentu. 2010 m. kovo 23 d. tapo Slupsko komandos vyr. treneriu.

2014 m. rugpjūčio 1 d. pasirašė vienerių metų kontraktą su galimybe jį pratęsti su Utenos „Juventus“ klubu.

2015 m. birželio 30 d. pasirašė dvejų metų sutartį su Klaipėdos „Neptūno“ klubu.

2018 m. birželio 22 d. pasirašė dvejų metų sutartį su Vilniaus „Ryto“ klubu.

2021 m. sausio viduryje tapo Jeruzalės „Hapoel“ vyr. treneriu, bet po beveik 3 mėnesių buvo atleistas.

2021 m. gruodžio pabaigoje sugrįžo į Klaipėdos „Neptūno“ klubą ir pasirašė 2,5 metų kontraktą. 2022 m. liepos pradžioje persikėlė į Japonijos Tokijo „Alvark“ klubą.

Lietuvos vyrų krepšinio rinktinė (2016–2019) 
2016 m. spalio 25 d. buvo išrinktas Lietuvos vyrų krepšinio rinktinės vyriausiuoju treneriu, pareigose pakeisdamas Joną Kazlauską. 2019 m. rugsėjo 8 d. pasitraukė iš rinktinės vyr. trenerio posto.

Pasiekimai 

Kaip žaidėjo:
 1996 m. Europos jaunimo čempionas.
 1997, 1998, 1999 m. Lietuvos čempionas.
 1998 m. Europos taurės laimėtojas.
 1999 m. Eurolygos čempionas.
 1999 m. NEBL čempionas.
 2000 m. Sidnėjaus olimpinių žaidynių bronzos medalio laimėtojas.
 2001, 2002 m. Lenkijos čempionas.
 2003 m. Lenkijos lygos bronzos medalio laimėtojas.
 2008 m. Latvijos čempionas.
 2008 m. FIBA Europos taurės čempionas.

Kaip trenerio:
 2014 m. LKL trečioji vieta.
 2015 m. BBL trečioji vieta.
 2015 m. LKL trečioji vieta.
 2016 m. LKL antroji vieta.
 2018 m. LKL antroji vieta.
 2019 m. Karaliaus Mindaugo taurė pirmoji vieta.
 2019 m. LKL antroji vieta.
 2020 m. LKL antroji vieta.

Šaltiniai 

Lietuvos krepšininkai
Lietuvos olimpiečiai
Lietuvos krepšinio treneriai
Tomas Masiulis

Tomas Masiulis (g. 1975 m. rugsėjo 19 d. Kaune) – Lietuvos krepšininkas, baigęs profesionalaus žaidėjo karjerą.

Savo karjerą pradėjo Jonavos „Statybos“ komandoje antrojoje Lietuvos lygoje (LKAL), o jau po metų perėjo į Kauno „Žalgirį“ ir žaidė jame iki 2002 metų vidurio, kai perėjo į Sienos „MdP“ komandą. Šioje ekipoje užbaigęs sezoną, krepšininkas perėjo į Lenkijos Sopoto „Prokom Trefl“. Lenkijos klube praleido 6 sezonus. 2008 m. T. Masiulis, kartu su Rolandu Alijevu prisijungė prie „Žalgirio“ ekipos.  Tačiau, gruodžio 16 dieną pasibaigęs kontraktas su Kauno „Žalgiriu“ nebuvo pratęstas, todėl jau gruodžio 17 dieną krepšininkas pasirašė sutartį su Kauno „Aisčių“ komanda. 2009 m. baigė profesionalaus krepšininko karjerą.

2009 m. spalio pradžioje tapo Arvydo Sabonio mokyklos 14-mečių vaikinų treneriu. 

2010 m. sausio 19 d. tapo Kauno „Aisčių“ vyr. trenerio asistentu. 

2011 m. tapo Žalgirio-2 komandos vyr. treneriu.

2013–2016 m. Lietuvos U-20 vaikinų vyr. treneris.

2020 m. kartu su Šarūno Jasikevičiaus „Žalgirio“ trenerių štabu Tomas Masiulis perėjo į FC Barcelona klubą. 2020 m. spalio 9 d. netikėtai debiutavo kaip komandos vyr. treneris, po to, kai dėl teigiamų COVID-19 testų komandai negalėjo vadovauti nei pats Š. Jasikevičius, nei jo asistentas Darius Maskoliūnas.

Pasiekimai 
Žaidėjo karjera:
 1996 metų Europos jaunimo čempionas.
 1996, 1997, 1998, 1999, 2001 metų Lietuvos čempionas.
 1998, 2002 metų Europos taurės laimėtojas.
 1999 metų Eurolygos čempionas.
 1999 metų NEBL čempionas.
 2000 metų Lietuvos vicečempionas.
 2000 metų Sidnėjaus olimpinių žaidynių bronzos medalio laimėtojas.
 2001 metų NEBL vicečempionas.
 2003 metų Lenkijos vicečempionas.
 2004, 2005, 2006, 2007, 2008 metų Lenkijos čempionas.
 2006 metų Lenkijos lygos finalo naudingiausias žaidėjas.
Trenerio karjera:
 2013 m. U-19 pasaulio čempionato bronzos medalio laimėtojas.
 2016 m. U-20 Europos čempionato sidabro medalio laimėtojas.

Šaltiniai

Nuorodos 
 Basketnews.lt puslapis apie žaidėją

Lietuvos krepšininkai
Lietuvos olimpiečiai
Jonas Gediminas Jocius

Jonas Gediminas Jocius (g. 1931 m. liepos 8 d. Trupinėliuose, Raseinių apskritis) – zootechnikas, žemės ūkio teoretikas, profesorius, Lietuvos ir Kauno rajono politinis bei visuomenės veikėjas.

Biografija 
1937–1941 m. mokėsi Raseinių Maironio pradžios mokykloje, 1942–1944 m. Raseinių gimnazijoje, 1945–1950 m. Kelmės vidurinėje mokykloje. 1951–1956 m. studijavo Lietuvos veterinarijos akademijoje. 1956 m. Panevėžio melioracijos technikos stoties vyr. zootechnikas, 1956–1960 m. Šiaulių agrozootechnikumo dėstytojas, dar ir 1959–1960 m. Šiaulių inkubacinės paukščių stoties direktorius.

1960–1963 m. mokėsi Maskvos Timiriazevo žemės ūkio akademijos aspirantūroje. 1962–1971 m. Maskvos K. Timiriazevo žemės ūkio akademijos asistentas, docentas. 1971–1993 m. Lietuvos žemės ūkio akademijos dėstytojas, 1971–1991 m. Zootechnijos katedros vedėjas, 1965 m. docentas, 1974 m. profesorius. 1973 m. žemės ūkio mokslų daktaras.  Nuo 1992 m. Lietuvos žemės ūkio konsultavimo tarnybos neetatinis mokslinis konsultantas, Lietuvos žemės ir miškų ūkio visuomeninės ekspertų kolegijos narys, Pasaulio paukštininkystės asociacijos narys. 20 knygų ir vadovėlių autorius. 

1992 m. Lietuvos valstiečių partijos, 1994 m. Lietuvos socialdemokratų partijos Kauno rajono skyriaus narys. 2000–2003 m. ir 2003–2007 m. Kauno rajono savivaldybės tarybos narys. 2005–2007 m. Kauno rajono savivaldybės mero Leonardo Gineikos patarėjas.

Žmona Tamara, vaikai Pranas, Gediminas.

Bibliografija 
 Paukštininkystė: vadovėlis (su M. Starčikovu), 1979 m., rusų k.
 Gyvulininkystė (su kitais), 1980 m.
 Paukštininkystė, 1986 m.

Įvertinimas 
 1981 m. LTSR nusipelnęs dėstytojas

Šaltiniai 

Lietuvos žemės ūkio teoretikai
Lietuvos zootechnikai
Lietuvos pedagogai
Kauno rajono politikai
Sigita Burbienė

Sigita Burbienė – Kazakevičiūtė  (g. 1954 m. gegužės 17 d. Vilniuje) – Lietuvos politinė bei visuomenės veikėja.

Biografija 
1972 m. baigė Vilniaus S. Nėries vidurinę mokyklą, 1977 m. su pagyrimu – Vilniaus universiteto Ekonominės kibernetikos ir finansų fakultetą, ekonomistė statistikė.

1977–1990 m. Statistikos komiteto gyventojų statistikos skyriaus vyresnioji ekonomistė, 1990–1992 m. Statistikos departamento prie LR vyriausybės Kultūros skyriaus viršininkės pavaduotoja, ekonominių ryšių su užsieniu statistikos skyriaus viršininkė. 1992–2004 m. Seimo narė, 1992–1996 m. Ekonomikos komiteto pirmininkė, 2003–2004 m. Lietuvos socialdemokratų partijos frakcijos pirmininko pavaduotoja, nuo 2004 m. frakcijos seniūno referentė Europos Sąjungos klausimams, frakcijos referentė. 

2011–2015 m. Vilniaus miesto savivaldybės tarybos narė. 

1990 m. Lietuvos demokratinės darbo partijos, 1992 m. Vilniaus tarybos narė, LDDP tarybos, prezidiumo narė, 2001 m. Lietuvos socialdemokratų partijos narė, LSDP tarybos narė, LSDP pirmininko pavaduotoja. Nuo 2001 m. – Lietuvos moterų socialdemokračių sąjungos narė.

Tėvas – žurnalistas Vytautas Kazakevičius. Dukra Lina, sūnus Domininkas.

Šaltiniai 

Seimo nariai
Lietuvos ekonomistai
Vilniaus politikai
Šimšė

Šimšė – Šiaulių miesto dalis, 2 km į rytus nuo miesto centro, abipus kelio į Radviliškį, dabartinės Vilniaus gatvės. Pavadinimas kilęs iš Šimšos upelio, ištekančio netoli Salduvės kalno ir tekančio rytiniu rajono pakraščiu į pietus.

Geografija 

Šiaurėje ribojasi su Talkšos parku, rytuose su Salduvės parku ir Lepšiais, pietvakariuose su Zokniais, pietuose su Pabaliais, pietvakariuose su Pakartuvėmis, vakaruose su Kompeliu, buvusiu Rėžių kaimu ir Prūdelio tvenkiniu. Rajono pietuose 1867 m. nutiestas Liepojos-Romnų geležinkelis,

Istorija 

Rėžių kaimas (dabar likusi tik gatvelė šiuo pavadinimu) žinomas nuo 1526 m., kai jis ir jo gyventojai buvo padovanoti Šiaulių bažnyčiai. 1923 m. Šimšės priemiestis, kuriame gyveno 293 vyrai ir 280 moterų priskirtas Šv. Jurgio bažnyčios parapijai.

Karų metu rajonas mažai nukentėjo, todėl dar yra išlikusių senų medinių trobelių. Po Antrojo pasaulinio karo pradėta masinė individulių gyvenamųjų namų statyba. 1970 m. pagal Vilniaus gatvę daugiabučių namų statybą pradėjo Zoknių aerodrome apsistojusių okupacinės kariuomenės aviacijos dalinių vadovybė savo karininkams. 1993 m. Rusijos kariuomenei pasitraukus iš Šiaulių butai šiuose namuose buvo pusvelčiui parduoti miesto gyventojams.

Šiaulių miesto dalys
Emomalis Rahmonas

Emomalis Rachmonas (iki 2007 m. balandžio 13 d. Emomalis Šarifovičius Rahmonovas, tadžikų kalba:Эмомалӣ Шарифович Раҳмонов arba امام‌علی شريفويچ رحمانف, g. 1952 m. spalio 5 d.) – Tadžikijos prezidentas nuo 1994 m. ir valstybės vadovas nuo 1992 m.

Gimė valstiečių šeimoje Dangaroje, Kulobo provincijoje. Baigė ekonomikos mokslus, kaip partijos sekretorius buvo paskirtas dirbti į kolūkį. Vėliau tapo gimtosios Dangaros tarybinio ūkio pirmininku, o 1990 m. buvo išrinktas į Tadžikijos SSR Aukščiausiosios Tarybą. 1992 m. buvo išrinktas jau nepriklausomos Tadžikijos Aukščiausiosios Tarybos pirmininku po to, kai pasitraukė prokomunistas Rahmonas Nabijevas.

1994 m. lapkričio 6 d. Rahmonovas tapo pirmuoju Tadžikijos prezidentu, o lapkričio 16 d. buvo prisaikdintas. Po konstitucijos pakeitimo, 1999 m. lapkričio 6 d., surinkęs 97 % balsų, jis buvo perrinktas septynerių metų kadencijai. 2003 m. birželio 22 d. laimėjo referendumą, leisiantį jam kandidatuoti į prezidento postą dar dviem septynerių metų kadencijoms iš eilėms po to, kai 2006 m. baigsis ši kadencija.

Vykdomąją Tadžikijos valdžią sudaro prezidentas kartu su Saugumo Taryba ir penkiais patarėjais.

Rahmonovas išgyveno pasikėsinimą nužudyti, įvykusį 1997 m. balandį Hudžande ir du bandymus įvykdyti perversmą 1997 m. rugpjūtį bei 1998 m. lapkritį. 1997 m. birželį atliko piligrimo kelionę (hadžą) į Meką, o jaunystėje skaitė Zaratustros veikalus. Rahmonovas įtikino UNESCO paskelbti 2002–2003 m. trečiuoju tūstantmečiu po Zaratustros gimimo, o savo knygoje „Tadžikai istorijos veidrodyje“ jis teigia, jog Zaratustra buvo tadžikas, kilęs iš Baktrijos.

Vedęs Azizmą Asadulajevą ir turi devynis vaikus. 2007 m. kovo pabaigoje per susitikimą su šalies inteligentija paskelbė sprendimą pakeisti savo pavardę pagal islamo ir nacionalines tradicijas, atsisakant rusiškos galūnės prie tėvo vardo.

Tadžikijos asmenybės
Romas Leščinskas

Romas Leščinskas (g. 1953 m. kovo 20 d.) – Lietuvos ir Lazdijų rajono politinis bei visuomenės veikėjas.

Biografija 

1976 m. baigė Lietuvos žemės ūkio akademiją.

1990–1995 m. Lazdijų rajono tarybos deputatas, tarybos pirmininkas. 1995–1997 m. ir nuo 2019 m. Lazdijų rajono savivaldybės tarybos narys. 1995–1997 m. Lazdijų rajono savivaldybės meras.

1993 m. Tėvynės sąjungos (Lietuvos konservatorių) narys, 1993–1997 m. Lazdijų skyriaus pirmininkas.

|-

Šaltiniai 

Lazdijų merai
Vidas Pielikis

Vidas Pielikis (g. 1962 m. gegužės 5 d. Katyčiuose, Šilutės rajonas) – Lietuvos ir Marijampolės savivaldybės politinis bei visuomenės veikėjas.

Biografija 

1986 m. baigė Lietuvos žemės ūkio akademiją, mokslinis agronomas.

1986–1995 m. – Marijampolės Tarybinio ūkio technikumo vyr. agronomas. 1995 m. AB „Marijampolės grūdai“ generalinis direktorius, 2001 m. Marijampolės savivaldybės mero patarėjas žemės ūkio klausimais, 2003–2007 m. Marijampolės savivaldybės administracijos direktorius, 2007–2011 m. Marijampolės savivaldybės mero patarėjas.

1990 m. Lietuvos demokratinės darbo partijos, 2000 m. Lietuvos socialdemokratų partijos Marijampolės skyriaus narys.

2000–2003 m., 2003 m., 2007-2011 m. ir 2011 m. balandžio – rugpjūčio mėn. Marijampolės savivaldybės tarybos narys. 

Moka anglų, rusų, lenkų kalbas. Žmona Dalė, vaikai Eglė ir Mantas.

Šaltiniai  

Marijampolės politikai
Lietuvos agronomai
Valeras Plioplys

Valeras Plioplys (g. 1941 m. balandžio 1 d. Nemiruose, Šakių raj.) – Lietuvos, Marijampolės rajono ir Kazlų Rūdos politinis bei visuomenės veikėjas.

Biografija 

1989 m. baigė Lietuvos žemės ūkio akademiją inžinierius – mechanikas.

1992 m. Kazlų Rūdos pirminės sveikatos priežiūros centro direktoriaus pavaduotojas. 2005–2007 m. Kazlų Rūdos savivaldybės mero pavaduotojas.

1993 m. Lietuvos socialdemokratų partijos Marijampolės skyriaus narys. 1999 m. Tėvynės sąjungos (Lietuvos konservatorių) narys.

1996 m. kovo mėn. trumpai LSDP sąraše Marijampolės rajono savivaldybės tarybos narys, 2004–2007 m Kazlų Rūdos savivaldybės tarybos narys.

Žmona Irena, vaikai Vaida, Almantas.

Marijampolės politikai
Kazlų Rūdos politikai
Sigitas Birgelis

Sigitas Birgelis (, g. 1961 m. birželio 6 d. Punske, Seinų apskrityje, Lenkijoje) – Lenkijos lietuvių poetas, fotografas ir vertėjas, knygų sudarytojas bei redaktorius, publicistas.

Biografija 
Baigęs Varšuvos žemės ūkio akademiją, įsikūrė Punske. Lenkijos lietuvių žurnalo „Aušra“ techninis redaktorius ir „Aušros“ leidyklos direktorius. Aktyviai dalyvauja visuomeninėje veikloje, yra Lenkijos lietuvių bendruomenės vicepirmininkas.

Sigito Birgelio poezija yra išversta į lenkų, baltarusių, vokiečių ir anglų kalbas. Kompozitorius Vytautas Juozapaitis jo eilėraščiams parašė kelias kompozicijas profesionaliems chorams ir muzikinį ciklą Prisikėlė Tėvynė.

Bibliografija 
Išleido poezijos rinkinius:

Yra išvertęs į lietuvių arba lenkų kalbas:
 Lenkų poeto M. Czajkowskio rinkinį Jeruzalës pėdsakai – Punsko „Aušros” leidykla, 1999; 
 L. Šimkutės poezijos rinkinį Iš toli ir arti – Punsko „Aušros” leidykla, 2003; 
 B. Jonuškaitės eilėraščių knygą Vaikas pražilusiom akim – Punsko „Aušros” leidykla, 2004;
 S. Gedos eilėraščių, išspausdintų rinkinyje Śpiewy Jaćwingów – Varšuva, 2002.

Kitos S. Birgelio knygos:

Įvertinimas 
 Sidabro ženklas „Už nuopelnus Lietuvai stojant į NATO ir ES“ – 2005.
 Lietuvos Respublikos Seimo medalis „Už nuopelnus“ – 2006.
 Garbės sidabro ženklas „Už nuopelnus“ – 2008.
 Jotvingių kryžiaus riterių ordino sidabro kryžius ir Honoris Causa vardas – 2008.

Nuorodos 
 Informacija apie autorių
 Populiarūs eilėraščiai

Lietuvos poetai
Lietuvos publicistai
Lenkijos lietuvių bendruomenės veikėjai
Lenkijos poetai
Lietuvos fotografai
Vox Maris

Vox Maris – regioninė muzikinė informacinė pramoginė radijo programa, transliuota 99 MHz dažniu FM bangų ruože 60 km spinduliu aplink Klaipėdą ir 96,8 MHz dažniu FM bangų ruože Vilniaus mieste. Transliuotojas – UAB „Focus media“, vadovas – Arūnas Vismantas.

„Vox maris“ kartu su draugais įkūrė Rolandas Bražinskas. Programos transliacija pradėta 2004 metų kovą Klaipėdoje. Studija buvo įsikūrusi miesto centre – Teatro aikštėje esančiame „Nesė pramogų banke“.

Nuo 2006 metų rugsėjo radijo stoties „Vox maris“ programa buvo transliuojama ir internetu.

Nuo 2007 metų sausio 24 d. iki 2009 m. „Vox maris“ programa buvo transliuojama ir Vilniuje, 96,8 MHz dažniu FM bangų ruože maždaug 70 km spinduliu aplink sostinę. Vilniaus studija buvo įsikūrusi „Nesė pramogų banko“ klube „Relax“. 

Abiejų miestų studijos buvo sujungtos nuolatiniu radijo tiltu.

2008 metų sausį pradėtos transliuoti trys internetinės „Vox maris“ grupės radijo programos:
 „Vox maris Rock music“ - roko muzika.
 „Vox maris Relax music“ - lyriška muzika.
 „Vox maris Club music“ - house, jazzy house, latino house, french house, lounge, electronica, electro ir pan. muzika.

Visų „Vox maris“ programų transliacija nutraukta 2009 m.

Lietuvos radijo programos
JTO vėliava

Jungtinių Tautų Organizacijos vėliava – ant stačiakampio formos žydros spalvos audeklo įkomponuotas baltos spalvos apskritas pasaulio žemėlapis su iš šonų esančiomis alyvų šakelėmis.

Žemėlapis simbolizuoja viso pasaulio tautas, alyvų šakelės – taiką.

Jungtinės Tautos
Tarptautinės vėliavos